


Z A P I S N I K
7. sjednice Vijeća Gradske četvrti Donja Dubrava,
održane 19. prosinca 2017.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.

Nazočni članovi VMO:  Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec, Mladen Šafranić – predsjednik VMO Donja Dubrava, Asmirka Belošević – članica VMO Novi Retkovec i Anto Ešegović – predsjednik VMO Stari Retkovec.

Nazočni djelatnici Službe za MS: 
Marija Nakić – v.d. voditeljice Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Nazočni gosti: Jurica Miočić – načelnik III. policijske postaje Dubrava i Goran Jelavić – voditelj IV. Područnog odsjeka komunalnog redarstva

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 15 članova Vijeća te ono može pravovaljano odlučivati. Otvara 7. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 6. sjednice.
Budući da primjedbi nije bilo, nakon provedenog glasovanja utvrđuje da je zapisnik jednoglasno prihvaćen.

Predsjednik utvrđuje da su članovi Vijeća prije sjednice primili prijedlog dopune dnevnog reda s pripadajućim materijalima. Predlaže dopunu točkama 2., 3. i 12 f). Kako drugih prijedloga od strane vijećnika za dopunu nije bilo, nakon provedenog glasovanja predsjednik utvrđuje da je jednoglasno usvojen

D N E V N I   R E D:

1. Stanje sigurnosti i provođenje mjera za vrijeme Božićnih i novogodišnjih praznika – izvjestitelj načelnik III. PP i voditelj IV. Područnog odsjeka komunalnog redarstva
2. Prijedlog zaključka o imenovanju članova Stožera civilne zaštite Gradske četvrti Donja Dubrava
3. Prijedlog zaključka o prostoru za rad Mjesnog odbora Resnički gaj
4. Prijedlog zaključka za postupanje po akcijama iz Planova malih komunalnih akcija Gradske četvrti Donja Dubrava i Plana komunalnih aktivnosti u periodu od 2013. do 2017.
5. Prijedlog zaključka za postupanje po zaključcima Gradske četvrti Donja Dubrava u periodu od 2013. do 2017. iz Programa gradnje objekata i uređaja komunalne infrastrukture na području Grada Zagreba, Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba i Programa radova kapitalnih ulaganja u objekte za društvene djelatnosti u Gradu Zagrebu
6. Prijedlog zaključka za postupanje po zaključcima Gradske četvrti Donja Dubrava u periodu od 2013. do 2017. iz Programa građenja objekata vodoopskrbe i odvodnje
7. Prijedlog zaključka o dopuni Zaključka o zahtjevu građana I. Trnave za postavljanjem cestovnih izbočina za smirenje prometa
8. Prijedlog zaključka o utvrđivanju potreba za postavljanjem vertikalne signalizacije na području Mjesnog odbora Stari Retkovec
9. Prijedlog zaključka o prijedlogu prometnog rješenja raskrižja Vukovarska – Vardarska
10. Prijedlog zaključka o prijedlogu postavljanja nadzornih kamera na raskrižju ulice Dubrava i Vinodolske ulice
11. Prijedlog zaključka o prijedlogu za pojačanim održavanjem dječjih igrališta na području Gradske četvrti Donja Dubrava
12. Prijedlog zaključka o davanju mišljenja po članku 86. Statuta Grada Zagreba na:
a) Prijedlog programa organizacije manifestacija od gospodarskog interesa za Grad Zagreb za 2018.
b) Prijedlog strategije razvoja Urbane aglomeracije Zagreb za razdoblje do 2020. godine
c) Prijedlog odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda
d) Prijedlog zaključka o davanju prethodne suglasnosti trgovačkom društvu Zagrebački holding d.o.o. za statusnu promjenu podjele s osnivanjem trgovačkih društava s ograničenom odgovornošću
e) Prijedlog odluke o grobljima
f) Prijedlog odluke o izmjenama i dopunama Proračuna Grada Zagreba za 2017. te prijedloge izmjena i dopuna programa javnih potreba po djelatnostima
      13.  Pitanja, prijedlozi i obavijesti


Ad 1 - Stanje sigurnosti i provođenje mjera za vrijeme Božićnih i novogodišnjih praznika – izvjestitelj načelnik III. PP i voditelj IV. Područnog odsjeka komunalnog redarstva
Predsjednik daje riječ izvjestiteljima.
J. Miočić, načelnik III. Policijske postaje izvješćuje da je u tijeku provođenje operativne akcije „Mir i dobro“ usmjerene na zlouporabu pirotehničkih sredstava. Prošlih godina na području Dubrave nije bilo ozljeđivanja pa se nada da će tako biti i ove godine, a također ilegalne prodaje više nema u onom opsegu kakva je bila do sada. Za prethodnih 11 mjeseci zabilježen je nikad manji broj kaznenih djela, odnosno pad od 12%. Razriješenost je 4% bolja. Za Donju Dubravu je zabilježen manji broj kaznenih djela od 3%, a razriješenost je povećana za 10%.  Također nije bilo nikada manje razbojništava kao ove godine (9), dok sve druge gradske četvrti bilježe porast kaznenih djela. Nešto je povećan broj krađa ali je i razriješenost veća. Gotovo 40% krađa zabilježeno je u City Centru One East. Na razini III. Policijske postaje prekršaji su povećani 10% u odnosu na prošlu godinu, ali uglavnom je sve u okvirima prijašnjih godina. Zahvaljuje predsjedniku Vijeća Gradske četvrti na dobroj suradnji i naglašava da imaju zajedničke kontinuirane akcije i dobru suradnju s djelatnicima komunalnog gospodarstva.
H. Hanžek pita što je sa švercerima duhana na tržnici? Kada su imali aktivnosti stranke pred izbore i postavili štand bili su legitimirani od strane policije, a pored njihovog štanda slobodno je vršena ilegalna prodaja duhana, a preprodavače nitko nije ometao.
J. Miočić odgovara da tržnica Dubrava nije gradski prostor već privatni gdje su sada tri firme što policiji otežava rad. Budući da se radi o privatnom prostoru tržnica je dobila prekršajnu prijavu zbog ilegalne prodaje, a nakon toga su se malo više angažirali da svoj prostor dovedu u red. Nažalost, još uvijek nisu poduzeli adekvatne mjere – nemaju nadzorne kamere niti zaštitare. 
Z. Žvorc pita postoji li mogućnost postavljanja signalizacije na prijelazu preko Branimirove u zoni Osječka – I. Trnava?
J. Miočić ističe kako vrlo dobro zna problem neusklađenosti signalizacije tog raskrižja na kojem se događa puno prometnih nesreća. Nada se da će raskrižje konačno biti uređeno, ali u svezi toga bi najbolje bilo pozvati nekoga iz I. Postaje prometne policije koji su mjerodavni za takve stvari.
Predsjednik podsjeća da je Vijeće tražilo od Odjela za promet da u suradnji s HŽ-om pokušaju urediti raskrižje odnosno uskladiti i regulirati prometnu signalizaciju. Obavljeni su sastanci s bivšom direktoricom HŽ-a koja je bila na terenu, međutim u međuvremenu je u HŽ-u došlo do promjene kadra. 
J. Miočić napominje kako je ove godine otvoren šalter za upravne poslove u III. Policijskoj postaji, tako da građani sada i u Dubravi mogu podnositi zahtjeve npr. za produljenje osobne iskaznice, vozačke dozvole i dr. Žurna procedura i dalje se obavlja u Petrinjskoj ulici. Na taj način se nastojalo izaći u susret građanima i odaziv je jako dobar, naročito starijih sugrađana, pa će ova dobra praksa biti nastavljena i nadalje.
Predsjednik ističe kako je ovo Vijeće jedno od rijetkih koje je dalo negativnu ocjenu radu komunalnog redarstva.
G. Jelavić ističe kako Odsjek kojeg je voditelj obuhvaća istočni dio grada odnosno Gradske četvrti Gornja i Donja Dubrava, Peščenica-Žitnjak i Sesvete. Napominje da imaju odličnu suradnju s policijom i obavljaju redovni nadzor nelegalne prodaje pirotehničkih sredstava koja se najčešće obavlja na tržnici i na okretištu tramvaja Dubrava. U nadležnosti komunalnog redarstva i policije je dio ilegalnog trgovanja koji se odvija na javnim gradskim površinama i sve što je moguće se i sankcionira. Nažalost nedopuštena trgovina koja se odvija na tržnici kao privatnom prostoru predstavlja veliki problem pred kojim su i komunalni redari i policija nemoćni. Nedavno je napravljena zamjena odnosno rotacija komunalnih redara po područnim uredima pa se nada još boljoj suradnji. Napominje kako je na raspolaganju za sve upite, a što se tiče izvješća komunalnog redarstva o njihovom postupanju, ona su vrlo opširna, pa upućuje vijećnike da zatraže, ukoliko postoji interes, izvješće o podacima za konkretna postupanja komunalnog redarstva.
H. Hanžek pita što se može učiniti s velikim stablom bora u Kapucinskoj ulici, u njegovom susjedstvu, kroz čiju krošnju prolaze vodovi struje i telefona, zaklanja pregled na ulicu i pješake i prelazi na nogostup.
G. Jelavić ističe da je u nadležnosti komunalnog redarstva ukoliko taj bor prelazi na nogostup, bilježi lokaciju i utvrđuje da će poduzeti sve što je potrebno.


Ad 2 - Prijedlog zaključka o imenovanju članova Stožera civilne zaštite Gradske četvrti Donja Dubrava
Predsjednik otvara raspravu o Prijedlogu zaključka. Bez rasprave Vijeće jednoglasno donosi 

Z A K L J U Č A K
o imenovanju članova Stožera civilne zaštite Gradske četvrti Donja Dubrava

1. U Stožer civilne zaštite Gradske četvrti Donja Dubrava imenuju se:
· za načelnika: predsjednik Vijeća Gradske četvrti Donja Dubrava;
· za zamjenika načelnika: potpredsjednik Vijeća Gradske četvrti Donja Dubrava;
· za članove:
· Dario Nekić, član Vijeća Gradske četvrti Donja Dubrava;
· Damir Perica, član Vijeća Gradske četvrti Donja Dubrava;
· Hrvoje Hanžek, član Vijeća Gradske četvrti Donja Dubrava;
· Nikola Sučec, Vatrogasna zajednica Grada Zagreba;
· Mihael Strle, Gradsko društvo Crvenog križa Zagreb.

2. Ovaj će zaključak biti objavljen u Službenom glasniku Grada Zagreba.


Ad 3 - Prijedlog zaključka o prostoru za rad Mjesnog odbora Resnički gaj
Predsjednik otvara raspravu o Prijedlogu zaključka. Bez rasprave Vijeće jednoglasno donosi 

   Z A K L J U Č A K
o prostoru za rad Mjesnog odbora Resnički gaj

1. Vijeće je razmotrilo dopis Gradskog ureda za mjesnu samoupravu Klasa: 026-01/16-01/3, Urbroj: 251-06-10-17-72 od 11. prosinca 2017. i Zaključak o prostoru za rad Mjesnog odbora Resnički gaj donesen na 7. sjednici Vijeća Mjesnog odbora Resnički gaj.
1. Predlaže se raskid ugovora o zakupu poslovnog prostora u Čulinečkoj 221 korištenog za potrebe rada Vijeća Mjesnog odbora Resnički gaj sklopljenog s VULKAN trgovinom d.o.o. za period od 1. travnja 2016. do 1. travnja 2018. Vijeće Mjesnog odbora Resnički gaj napustit će prostor do 31. prosinca 2017. godine.
1. Vijeće traži od Gradskog ureda za mjesnu samoupravu da u što kraćem roku iznađe prostor za rad Vijeća Mjesnog odbora Resnički gaj i omogući korištenje prostora političkim strankama, udrugama građana i drugim korisnicima.
1. Ovaj zaključak dostavlja se Gradskom uredu za mjesnu samoupravu na daljnje postupanje.


Ad 4 - Prijedlog zaključka za postupanje po akcijama iz Planova malih komunalnih akcija Gradske četvrti Donja Dubrava i Plana komunalnih aktivnosti u periodu od 2013. do 2017.
Predsjednik otvara raspravu o Prijedlogu zaključka. Bez rasprave Vijeće jednoglasno donosi 
   
Z A K L J U Č A K

1. Vijeće je u periodu od 2013. do 2017. godine kroz svoje planove malih komunalnih akcija i Plan komunalnih aktivnosti osiguravalo sredstva i uvrštavalo akcije za koje je potrebno ishođenje projektne dokumentacije, uknjižba objekata mjesne samouprave, rješavanje imovinsko pravnih odnosa i sl. Navedene akcije su tabelarno prikazane i sastavni su dio ovog zaključka.
2. Na osnovi gore navedenog, tražimo od nadležnog gradskog ureda da nam dostavi tijek u kojem periodu, kratkoročnom ili dugoročnom, navedene akcije planiraju realizirati.
3. Ovaj će zaključak biti dostavljen Gradskom uredu za mjesnu samoupravu na daljnje   
       postupanje.

Ad 5 - Prijedlog zaključka za postupanje po zaključcima Gradske četvrti Donja Dubrava u periodu od 2013. do 2017. iz Programa gradnje objekata i uređaja komunalne infrastrukture na području Grada Zagreba, Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba i Programa radova kapitalnih ulaganja u objekte za društvene djelatnosti u Gradu Zagrebu
Predsjednik otvara raspravu o Prijedlogu zaključka. 
H. Hanžek pita ima li kakvih informacija u svezi gradnje škole u Čulincu?
Predsjednik  napominje da je to pitanje aktualno već gotovo 50 godina. Ima informaciju da je izvršena procjena vrijednosti zemljišta spojne ceste Resnički put – II. Čulinec te da će dalje Gradski ured za imovinsko-pravne poslove i imovinu Grada postupati po tome. Projektna dokumentacija je u izradi i prema obećanjima pomoćnika pročelnika g. Tepeša bit će riješeno. To je preduvjet za ishođenje lokacijske dozvole za izgradnju škole.

Po završenoj raspravi predsjednik daje na glasovanje, Vijeće jednoglasno donosi 

   Z A K L J U Č A K

1. Vijeće je u periodu od 2013. do 2017. godine kroz svoje zaključke predlagalo Gradskom uredu za prostorno uređenje, izgradnju Grada, graditeljstvo, komunalne poslove i promet  da u Programe gradnje objekata i uređaja komunalne infrastrukture na području Grada Zagreba ili Programe održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba  uvrsti akcije koje bi značajno povećale kvalitetu života na području Gradske četvrti Donja Dubrava. Navedene akcije su tabelarno prikazane i sastavni su dio ovog zaključka.
2. Na osnovi gore navedenog, tražimo od nadležnog ureda da nam dostavi tijek u kojem su periodu, kratkoročnom ili dugoročnom, navedene akcije planirane za izvršenje.
 3. Ovaj će zaključak biti dostavljen Gradskom uredu za prostorno uređenje, izgradnju Grada,    
     graditeljstvo, komunalne poslove i promet.


Potom daje na glasovanje, Vijeće jednoglasno donosi

   Z A K L J U Č A K

1. Vijeće je u periodu od 2013. do 2017. godine kroz svoje zaključke predlagalo Gradskom uredu za obrazovanje, kulturu i sport da kroz svoje programe uvrsti akcije izgradnje škole, športske dvorane te gradnju zamjenskih objekata i dogradnju dječjih vrtića kako bi se značajno povećala kvaliteta života na području Gradske četvrti Donja Dubrava. Navedene akcije su tabelarno prikazane i sastavni su dio ovog zaključka.
2. Na osnovi gore navedenog, tražimo od nadležnog ureda da nam dostavi tijek u kojem periodu, kratkoročnom ili dugoročnom, navedene akcije  planiraju  izvršiti.
3. Ovaj će zaključak biti dostavljen Gradskom uredu obrazovanje, kulturu i sport na daljnje 
       postupanje.



Ad 6 - Prijedlog zaključka za postupanje po zaključcima Gradske četvrti Donja Dubrava u periodu od 2013. do 2017. iz Programa građenja objekata vodoopskrbe i odvodnje
Predsjednik otvara raspravu o Prijedlogu zaključka. Bez rasprave Vijeće jednoglasno donosi 


   Z A K L J U Č A K

1. Vijeće je u periodu od 2013. do 2017. godine kroz svoje zaključke predlagalo Vodoopskrbi i odvodnji d.o.o. da u Program građenja objekata vodoopskrbe i odvodnje uvrsti akcije koje bi značajno povećale kvalitetu života na području Gradske četvrti Donja Dubrava. Navedene akcije su tabelarno prikazane i sastavni dio su ovog zaključka.
2. Na osnovi gore navedenog, tražimo od nadležnog upravnog tijela da nam dostavi tijek u kojem su periodu, kratkoročnom ili dugoročnom, navedene akcije planirane za izvršenje.
 3.  Ovaj će zaključak biti dostavljen Vodoopskrbi i odvodnji d.o.o.



Ad 7 - Prijedlog zaključka o dopuni Zaključka o zahtjevu građana I. Trnave za postavljanjem cestovnih izbočina za smirenje prometa
Predsjednik otvara raspravu o Prijedlogu zaključka. Bez rasprave Vijeće jednoglasno donosi 

ZAKLJUČAK
o dopuni Zaključka o zahtjevu građana I. Trnave za postavljanjem 
cestovnih izbočina za smirenje prometa 

1. Vijeće je na 5. sjednici, 24. listopada 2017. donijelo Zaključak o zahtjevu građana I. Trnave za postavljanjem cestovnih izbočina za smirenje prometa Kl: 026-02/17-01/433, Urbroj: 251-06-02-4-17-38 kojim podržava zahtjev građana I. Trnave od k.br. 61a do k.br. 102, a postavljanje cestovnih izbočina za smirenje prometa smatra potrebnim i opravdanim.
2. Gradski ured za prostorno uređenje, izgradnju Grada, graditeljstvo, komunalne poslove i promet nakon obavljenog očevida odredio je lokacije za postavu cestovnih izbočina kod k.br. 88 i kod k.br.106. Budući da građani s k.br. 106 nisu suglasni s postavljanjem cestovnih izbočina ispred njihovog objekta, predlaže se Gradskom uredu, sukladno novom prijedlogu građana, razmatranje mogućnost postavljanja istih na lokaciju ispred stambenih zgrada u I. Trnavi k.br. 98, 98a i 69 čiji su stanari prethodno dali suglasnost.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 8 - Prijedlog zaključka o utvrđivanju potreba za postavljanjem vertikalne signalizacije na području Mjesnog odbora Stari Retkovec
Predsjednik otvara raspravu o Prijedlogu zaključka. Bez rasprave Vijeće jednoglasno donosi 

ZAKLJUČAK
o utvrđivanju potreba za postavljanjem vertikalne signalizacije 
na području Mjesnog odbora Stari Retkovec

1.  Vijeće temeljem prijedloga Vijeća Mjesnog odbora Stari Retkovec, utvrđuje potrebe za postavljanjem vertikalne signalizacije u sljedeće ulice i odvojke:
a) VII.  Retkovec
· VII.  Retkovec, odvojak kod k.br. 1
· VII.  Retkovec, odvojak kod k.br. 10
· VII.  Retkovec, odvojak kod k.br. 36 D
· VII.  Retkovec, odvojak kod k.br. 68
· VII.  Retkovec, odvojak kod k.br. 80
· VII.  Retkovec, odvojak kod k.br. 84
· VII.  Retkovec, odvojak kod k.br. 86
· VII.  Retkovec, odvojak kod k.br. 113
· VII.  Retkovec, odvojak kod k.br. 90
· VII.  Retkovec, odvojak kod k.br. 121
· VII.  Retkovec, odvojak kod k.br. 96
· VII.  Retkovec, odvojak kod k.br. 116
· VII.  Retkovec, odvojak kod k.br. 134
· VII.  Retkovec, odvojak kod k.br. 178
· III.  Retkovec
· II.  Retkovec sa I. Retkovcem
· V.  Retkovec, odvojak kod kbr. 16A

b) Vrinice
·  Delešnice
· Ulica Nenada Babića
· Ulica Tomislava Švaba
· Ulica Roberta Tupeka
· Ulica Tomislava Pongraca
· Vrinice, odvojak kod k.br. 13
· Vrinice, odvojak kod k.br. 10
· Vrinice, odvojak kod k.br. 14
· Vrinice, odvojak kod k.br. 21
· Vrinice, odvojak kod k.br. 37
· Vrinice, odvojak kod k.br. 39
Vrinice, odvojak kod k.br. 99L

2. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 9 - Prijedlog zaključka o prijedlogu prometnog rješenja raskrižja Vukovarska – Vardarska
Predsjednik otvara raspravu o Prijedlogu zaključka. Bez rasprave Vijeće jednoglasno donosi 

ZAKLJUČAK
o prijedlogu prometnog rješenja na raskrižju Vukovarska-Vardarska

1. Vijeće utvrđuje, temeljem prijedloga Vijeća Mjesnog odbora „Ivan Mažuranić“, potrebu iznalaženja novog prometnog rješenja na raskrižju Vukovarska – Vardarska, budući da se na istom zbog nepreglednosti i nedostatka signalizacije učestalo događaju prometne nesreće. Smatra se opravdanim uspostava nove prometne regulacije.
2. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 10 – Prijedlog zaključka o prijedlogu postavljanja nadzornih kamera na raskrižju ulice Dubrava i Vinodolske ulice
Predsjednik otvara raspravu o Prijedlogu zaključka uz napomenu da Vijeće već nekoliko godina traži od nadležnih rješavanje ovog problema. Bez rasprave Vijeće jednoglasno donosi

ZAKLJUČAK
o prijedlogu postavljanja nadzornih kamera 
na raskrižju ulice Dubrava i Vinodolske ulice

1. Vijeće predlaže postavljanje nadzornih kamera na raskrižju ulice Dubrava i Vinodolske ulice.
2. U dijelu Vinodolske ulice od raskrižja s ulicom Dubrava prema jugu nema mogućnosti gradnje nogostupa te je stoga na kolniku, na traženje Vijeća Gradske četvrti Donja Dubrava, iscrtana žuta linija predviđena za kretanje pješaka. Budući da je kretanje pješaka zbog stalno nepropisno parkiranih vozila onemogućeno te su građani životno ugroženi, a naročito najmlađi, predlaže se postavljanje nadzornih kamera radi sankcioniranja neodgovornih vozača.
3. Vijeće je od 2014. godine u više navrata tražilo postavljanje nadzornih kamera i pojačani nadzor prometa u mirovanju. Smatramo da nije dovoljna samo pojačana aktivnost prometnog redarstva koja je do sada vršena već smo mišljenja da bi se problem mogao trajno riješiti isključivo postavljanjem nadzornih kamera.
4. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 11 - Prijedlog zaključka o prijedlogu za pojačanim održavanjem dječjih igrališta na području Gradske četvrti Donja Dubrava
Predsjednik otvara raspravu o Prijedlogu zaključka. Bez rasprave Vijeće jednoglasno donosi 

ZAKLJUČAK
o prijedlogu za pojačanim održavanjem dječjih igrališta
na području Gradske četvrti Donja Dubrava

1.  Vijeće na osnovi prijedloga Vijeća Mjesnih odbora Novi Retkovec, „30. svibnja 1990.“ i Trnava predlaže učestaliji obilazak dječjih igrališta na području Gradske četvrti Donja Dubrava i zamjenu dotrajalih sprava koja ugrožavaju sigurnost djece, a sve u svrhu njihove zaštite.
2.  Ovaj se zaključak dostavlja Zagrebačkom holdingu d.o.o., Podružnici Zrinjevac.


T. Majcan uz ispriku napušta sjednicu.


Ad 12 - Prijedlog zaključka o davanju mišljenja po članku 86. Statuta Grada Zagreba na:
a) Prijedlog programa organizacije manifestacija od gospodarskog interesa za Grad Zagreb za 2018.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu programa organizacije manifestacija od 
gospodarskog interesa za Grad Zagreb za 2018. 

1. Vijeće Gradske četvrti Donja Dubrava razmotrilo je Prijedlog programa organizacije manifestacija od  gospodarskog interesa za Grad Zagreb za 2018., te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


b) Prijedlog strategije razvoja Urbane aglomeracije Zagreb za razdoblje do 2020. godine
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu strategije razvoja Urbane aglomeracije 
Zagreb za razdoblje do 2020. godine

1. Vijeće Gradske četvrti Donja Dubrava razmotrilo je Prijedlog strategije razvoja Urbane aglomeracije Zagreb za razdoblje do 2020. godine, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


c) Prijedlog odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda

1. Vijeće Gradske četvrti Donja Dubrava razmotrilo je Prijedlog odluke o određivanju poslova održavanja objekata i uređaja komunalne infrastrukture koji se odnose na odvodnju atmosferskih voda, te na njega nema primjedbi niti  prijedloga.
1. Ovaj Zaključak dostavlja se Stručnoj službi gradonačelnika.

d) Prijedlog zaključka o davanju prethodne suglasnosti trgovačkom društvu Zagrebački holding d.o.o. za statusnu promjenu podjele s osnivanjem trgovačkih društava s ograničenom odgovornošću
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu zaključka o davanju prethodne suglasnosti trgovačkom društvu Zagrebački holding d.o.o. za statusnu promjenu podjele s osnivanjem trgovačkih društava s ograničenom odgovornošću

1. Vijeće Gradske četvrti Donja Dubrava razmotrilo je Prijedlog zaključka o davanju prethodne suglasnosti trgovačkom društvu Zagrebački holding d.o.o. za statusnu promjenu podjele s osnivanjem trgovačkih društava s ograničenom odgovornošću, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.

e) Prijedlog odluke o grobljima
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o grobljima

1. Vijeće Gradske četvrti Donja Dubrava razmotrilo je Prijedlog odluke o grobljima, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.

f) Prijedlog odluke o izmjenama i dopunama Proračuna Grada Zagreba za 2017. te prijedloge izmjena i dopuna programa javnih potreba po djelatnostima
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o izmjenama i dopunama 
Proračuna Grada Zagreba za 2017. te prijedlozima izmjena i dopuna
programa javnih potreba po djelatnostima

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Proračuna Grada Zagreba za 2017. te prijedloge izmjena i dopuna programa javnih potreba po djelatnostima, te na njega nema primjedbi niti  prijedloga.
1. Ovaj Zaključak dostavlja se Stručnoj službi gradonačelnika.

Ad 13 - Pitanja, prijedlozi i obavijesti
Predsjednik napominje članovima Vijeća da su dobili dopis Gradske plinare iz kojeg je vidljivo da je sve što je Vijeće predložilo za plinifikaciju uključeno u planove Gradske plinare. Zatim članove Vijeća informira da je u svezi izgradnje doma za starije i nemoćne osobe Gradskom uredu za socijalnu zaštitu i osobe s invaliditetom poslana požurnica radi organiziranja sastanka. Također su dobili i Strateški plan uređenja i izgradnje na području Gradske četvrti putem PKA i MKA za period od 2017. – 2021. Napominje da će se u ovoj godini održati još jedna kratka sjednica radi rebalansa Plana komunalnih aktivnosti i to nakon sjednice Gradske skupštine, a biti će sazvana telefonskim putem.
H. Hanžek pita što je s II. Ledeničkim odvojkom?
Predsjednik ističe kako je stari asfalt uklonjen i čeka se rješavanje odvodnje. Nitko od građana nije podnio zahtjev za priključenje na odvodnju. Do sada su bili priključeni na I. Ledenički odvojak i na ulicu Janjevci. Prije svega se u toj ulici treba riješiti odvodnja s drugim profilom cijevi.
M. Nakić napominje da se građani trebaju obratiti Vodoopskrbi i odvodnji u Patačićkinoj ulici i podnijeti zahtjeve za priključenje na odvodnju, što im je prema odluci gradonačelnika besplatno. Glede asfaltiranja ulice, čeka se PD za odvodnju slivnih voda, nakon izrade projektne dokumentacije može se ulica asfaltirati.
Predsjednik ističe da će Vodoopskrba i odvodnja projektirati odvodnju u ulici kada građani podnesu zahtjeve, odnosno kada vide koliko je građana zainteresirano jer neće projektirati odvodnju ako se priključiti samo dvije, tri kuće. Da bi građani dobili odvodnju proći će najmanje četiri do pet godina.
Budući da više nije bilo pitanja i prijedloga, predsjednik zaključuje sjednicu u 17,45 sati. 

KLASA: 026-02/17-01/525				
URBROJ: 251-06-11-4-17-9
Zagreb, 19. prosinca 2017.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava

   Milan Draženović, dipl. ing., v.r.

